
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 10 

13 Ιανουάριου 1995 



ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΠΠ/Φ.ΑΣΕΠ/1/1039 

Πλήρωση θέσεων του δημοσίου τομέα με διαγωνισμό ή 
σειρά προτεραιότητας. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

α. Τις διατάξεις των άρθρων 17 παρ. 2 και 18 παρ. 4 
(εδάφιο δεύτερο) και 5 του Ν. 2190/1994 (ΦΕΚ 28 Α). 

β. Την αριθμ. 20/1994 πρόταση της Ολομέλειας του 
ΑΣΕΠ. 

γ. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 

1. Εγκρίνουμε την αριθμ. 20/1994 πρόταση της Ολομέ¬ 
λειας του ΑΣΕΠ που έχει ως εξής: 

«Πλήρωση θέσεων του δημόσιου τομέα 
με διαγωνισμό ή σειρά προτεραιότητας 

ΚΕΦΑΛΑΙΟ Α' 

Διαγωνισμοί 

Άρθρο 1 

Είδη διαγωνισμών 

1. Οι διαγωνισμοί για την πλήρωση κενών θέσεων τακτι¬ 
κού προσωπικού και προσωπικού με σύμβαση εργασίας 
ιδιωτικού δικαίου αορίστου χρόνου, σύμφωνα με το άρθρο 
15 του Ν. 2190/1994 (ΦΕΚ 28Α), των υπηρεσιών και νομι¬ 
κών προσώπων της παρ. 1 του άρθρου 14 του ίδιου νόμου 
διακρϊνονται σε: 

α) κοινούς διαγωνισμούς για περισσότερες υπηρεσίες ή 
νομικά πρόσωπα, 

β) διαγωνισμούς για ορισμένη υπηρεσία ή νομικό πρό¬ 
σωπο και 

γ) ειδικούς διαγωνισμούς για συγκεκριμένο κλάδο ή ει¬ 
δικότητα. 

2. Για την πλήρωση με διαγωνισμό κενών θέσεων των 
ΟΤΑ, οι κατά την προηγούμενη παράγραφο διαγωνισμοί 
γίνονται μόνο για ΟΤΑ. 


Αρθρο 2 

Προκήρυξη διαγωνισμών 

1. Οι διαγωνισμοί προκηρύσσονται από το ΑΣΕΠ, σύμ¬ 
φωνα με τον Κανονισμό Λειτουργίας του (Αποφ. ΥΠΠΚ Δ1- 
ΔΑΔ/ Φ.12/ 179/ 15969/ 3.6.1994, ΦΕΚ Β’ 419/ 
3.6.1994), τηρουμένων των προϋποθέσεων των παρ. 1 
και 3 του άρθρου 16 του Ν. 2190/1994. 

2. Η προκήρυξη περιλαμβάνει τα στοιχεία που ορίζονται 
στην παρ. 1 του άρθρου 16 του Ν. 2190/1994 και επί 
πλέον τον τόπο και τον χρόνο διενέργειας του διαγωνι¬ 
σμού, τον εισαγωγικό βαθμό των προς πλήρωση θέσεων, 
την ανάλυση των εξεταστέων μαθημάτων, σύμφωνα με 
την παρ. 5 του άρθρου 12 της παρούσας και κάθε άλλο 
χρήσιμο στοιχείο ή στοιχείο που διευκολύνει όσους επιθυ¬ 
μούν να συμμετάσχουν στο διαγωνισμό. 

3. Η προκήρυξη δημοσιεύεται σύμφωνα με όσα ορίζο¬ 
νται στην παρ. 2 του άρθρου 16 του Ν. 2190/1994, όπως 
αυτή συμπληρώθηκε με το εδάφιο α’ της παρ. 10 του άρ¬ 
θρου 8 του Ν. 2225/1994 {ΦΕΚ 121/Α’), με φροντίδα και 
δαπάνες του ΑΣΕΠ. 

4. Κάθε ενδιαφερόμενος δικαιούται να λάβει σε αντί¬ 
γραφο πλήρες το κείμενο της προκηρύξεως είτε από το 
ΑΣΕΠ είτε από την οικεία νομαρχία ή επαρχείο, αφού 
προηγουμένως χαρτοσημανθεί με δαπάνες του. 

Αρθρο 3 

Αιτήσεις συμμετοχής 

1. Οι αιτήσεις συμμετοχής σε διαγωνισμό είναι έντυπες, 
συμπληρώνονται ιδιοχείρως από τους υποψηφίους και 
υποβάλλονται ατελώς στις υπηρεσίες που ορίζονται στην 
προκήρυξη και εντός της προθεσμίας που τάσσεται με αυ¬ 
τήν. 

Το ΑΣΕΠ αποστέλλει εγκαίρως στις ανωτέρω υπηρε¬ 
σίες έντυπα αιτήσεων. 

2. Ο υποψήφιος δικαιούται να υποβάλει αίτηση σε μία 
μόνο νομαρχία για όλες τις θέσεις υπηρεσιών και νομικών 
προσώπων που προκηρύχθηκαν και είναι κατανεμημένες 
σ' αυτήν. Αν σε νομαρχία υπάρχει επαρχείο, ο υποψήφιος 
που υποβάλει αίτηση για θέσεις υπηρεσιών και νομικών 
προσώπων της περιοχής του επαρχείου, δεν δικαιούται να 
υποβάλει άλλη αίτηση. Υποβολή περισσοτέρων της μιας 
αιτήσεων για τον Ιδιο διαγωνισμό συνεπάγεται ακύρωση 
αυτοδικαίως όλων των αιτήσεων και αποκλεισμό του υπο- 

ψηφίου οπό την περαιτέρω διαδικασία. Σχετική δήλωση 
του υποψηφίου ότι δεν υπέβαλε άλλη αίτηση για τον ίδιο 
διαγωνισμό περιλαμβάνεται στο έντυπο της αίτησης. Η αί¬ 
τηση υποβάλλεται αυτοπροσώπως ή με άλλο πρόσωπο μέ 
θεωρημένη την υπογραφή του αιτούντος από δημόσια 
αρχή. 

3. Η αίτηση επέχει θέση υπεύθυνης δήλωσης του άρ¬ 
θρου 8 του Ν. 1599/1986 (ΦΕΚ 75 Α'), για τα στοιχεία που 
διαλαμβάνονται σ' αυτήν. Η ανακρίβεια των δηλούμενων 
με την αίτηση στοιχείων επισύρει τις προβλεπόμενες από 
τις κείμενες διατάξεις ποινικές κυρώσεις. 

4. Στην αίτηση ο υποψήφιος δηλώνει υποχρεωτικώς και 
τη σειρά προτίμησης των υπηρεσιών και νομικών προσώ¬ 
πων στα οποία επιθυμεί να διορισθεί. Αν παραλείψει αυτή 
τη δήλωση, ως σειρά προτίμησης λογίζεται η σειρά με την 
οποία οι υπηρεσίες και τα νομικά πρόσωπα αναγράφονται 
στην προκήρυξη. 

5. Τροποποίηση ή διόρθωση της αίτησης επιτρέπεται 
μόνο εφόσον αυτή γίνεται πριν λήξει η προθεσμία υποβο¬ 
λής των αιτήσεων, με αντικατάσταση του εντύπου της. 

6. Παράλειψη συμπλήρωσης ενδείξεων στην αίτηση δη¬ 
λωτικών ιδιότητας, βάσει της οποίας ο υποψήφιος δι¬ 
καιούται ειδική, κατά τις κείμενες διατάξεις, μεταχείριση, 
καθιστά απαράδεκτη τη μεταγενέστερη επίκληση της συ¬ 
γκεκριμένης ιδιότητας. 

7. Οι υπηρεσίες που ορίζονται στην προκήρυξη για την 
παραλαβή των αιτήσεων των υποψηφίων, τις καταχωρούν 
σε ειδικό πρωτόκολλο. Δεν παραλαμβάνεται ούτε καταχω- 
ρείται στο ειδικό πρωτόκολλο αίτηση, που υποβάλλεται 
μετά τη λήξη της προθεσμίας. Οι αιτήσεις συμμετοχής σε 
διαγωνισμό μαζί με αντίγραφο του ειδικού πρωτοκόλλου 
παραδίδονται επί αποδείξει στον πρόεδρο της οικείας επι¬ 
τροπής εντός της επομένης από τη λήξη της προθεσμίας 
υποβολής τους. 

Αρθρο 4 

Επιτροπές διαγωνισμών 

1. Μόλις προκηρυχθεί διαγωνισμός, το ΑΣΕΠ συγκρο¬ 
τεί. σύμφωνα με τον Κανονισμό Λειτουργίας του, την Κε¬ 
ντρική Επιτροπή Διαγωνισμού. 

2. Η Κεντρική Επιτροπή Διαγωνισμού είναι τουλάχιστον 
πενταμελής και συγκροτείται από ένα τουλάχιστον μέλος 
του ΑΣΕΠ ως πρόεδρο και μονίμους δημοσίους λειτουρ¬ 
γούς, μέλη ΔΕΠ των ΑΕΙ ή καθηγητές ΤΕΙ ή μονίμους 
υπαλλήλους του δημοσίου, ν.π.δ.δ. ή Ο.Τ.Α.με βαθμό 
τουλάχιστον Α' ή τακτικούς υπαλλήλων νομικών προσώ¬ 
πων ιδιωτικού δικαίου της παρ. 1 του άρθρου 14 του Ν. 
2190/1994 με ανώτερο ή ανώτατο, σύμφωνα με την ιε¬ 
ραρχία του οικείου νομικού προσώπου, βαθμό, ως μέλη. 

3. Εξεταστικά κέντρα και τοπικές επιτροπές ορίζονται 
σε όλες τις νομαρχίες ή σε ορισμένες μόνο από αυτές, 
εφόσον τούτο, ενόψη των εν γένει συνθηκών και περιστά¬ 
σεων, κριθεί αναγκαίο. Όταν δεν συγκροτούνται τοπικές 
επιτροπές, η Κεντρική Επιτροπή αποτελεί, για την εφαρ¬ 
μογή των διατάξεων της παρούσας και τοπική επιτροπή. 

4. Οι τοπικές επιτροπές είναι τριμελείς και συγκροτού¬ 
νται από μονίμους δημοσίους υπαλλήλους που υπηρετούν 
στην περιφέρεια της νομαρχίας, κατά προτίμηση εκπαι¬ 
δευτικούς λειτουργούς αρμοδιότητας Υπουργείου Εθνι¬ 
κής Παιδείας και θρησκευμάτων. 

5. Με την απόφαση συγκρότησης κάθε επιτροπής ορί¬ 
ζονται και αναπληρωτές του προέδρου και των μελών για 


την περίπτωση απουσίας ή κωλύματος. 

Με απόφαση του προέδρου κάθε επιτροπής ορίζεται ο 
γραμματέας της επιτροπής με τον αναπληρωτή του από 
μονίμους υπαλλήλους του δημοσίου, Ν.Π.Δ.Δ. ή Ο.Τ.Α. 

Στην Κεντρική Επιτροπή Διαγωνισμού και στις τοπικές 
επιτροπές των νομαρχιών του νομού Αττικής και της Νο¬ 
μαρχίας Θεσσαλονίκης μπορεί να ορίζονται και μέχρι δύο 
βοηθοί του γραμματέα με τους αναπληρωτές τους. 

Επίσης, στην Κεντρική Επιτροπή Διαγωνισμού μπορεί 
να ορίζονται με απόφαση του Προέδρου της και μέχρι πέ¬ 
ντε (5) ειδικοί εισηγητές για την υποβοήθηση του έργου 
της. 

6. Έργο της Κεντρικής Επιτροπής Διαγωνισμού είναι η 
διεξαγωγή του διαγωνισμού και των απαιτούμενων προπα¬ 
ρασκευαστικών ενεργειών, σύμφωνα με τις διατάξεις της 
παρούσας, η παροχή των κατάλληλων οδηγιών στις τοπι¬ 
κές επιτροπές, στους υπευθύνους των καταστημάτων του 
διαγωνισμού και των αιθουσών, στους επιτηρητές, βαθμο¬ 
λογητές και αναβαθμολογητές και λοιπά πρόσωπα που 
ασκούν καθήκοντα σύμφωνα με τις διατάξεις της παρού¬ 
σας, η συγκέντρωση των κατά νομαρχία πινάκων επιτυ¬ 
χίας, ο έλεγχος της ορθότητας των καταχωρίσεων των 
βαθμολογιών και η υποβολή των πινάκων επιτυχίας στο 
ΑΣΕΠ. 

Έργο των τοπικών επιτροπών διαγωνισμού είναι η εκτέ¬ 
λεση, σύμφωνα με τις οδηγίες της Κεντρικής Επιτροπής 
και τις διατάξεις της παρούσας, των απαιτούμενων προπα¬ 
ρασκευαστικών ενεργειών για την ομαλή διεξαγωγή του 
διαγωνισμού στη συγκεκριμένη νομαρχία. Η διενέργεια 
όμως του διαγωνισμού και οι μετά το διαγωνισμό ενέρ¬ 
γειες εκτελούνται από την Επιτροπή άλλης νομαρχίας, 
σύμφωνα με όσα ορίζονται ειδικότερα το άρθρο 13 της 
παρούσας. 

7. Οι επιτροπές τηρούν συνοπτικά πρακτικά των πρά- 
ξεών τους υπογραφόμενα από τα μέλη τους. 

8. Με απόφαση του Προέδρου του ΑΣΕΠ μπορεί να ορί¬ 
ζονται υπάλληλοι του Υπουργείου Εθνικής Παιδείας και 
θρησκευμάτων, του Οργανισμού Τηλεπικοινωνιών Ελλά¬ 
δος, της Δημόσιας Επιχείρησης Ηλεκτρισμού ή και άλλων 
δημοσίων υπηρεσιών ή νομικών προσώπων της παρ. 1 του 
άρθρου 14 του Ν. 2190/1994, και την υποβοήθηση του 
έργου της Κεντρικής ή των τοπικών επιτροπών και των εν 
γένει διαδικασιών που απαιτούνται έως την έκδοση των 
αποτελεσμάτων. 

9. Μέλος της Κεντρικής Επιτροπής Διαγωνισμού απα¬ 
γορεύεται να είναι σύζυγοι ή συγγενείς εξ αίματος ή εξ αγ¬ 
χιστείας μέχρι και του τρίτου βαθμού με υποψήφιο που 
συμμετέχει στο διαγωνισμό. Σχετική υπεύθυνη δήλωση 
παραδίδεται στον Πρόεδρο του ΑΣΕΠ πριν την ημέρα του 
διαγωνισμού. Όμοιο κώλυμα έχει ο πρόεδρος και τα μέλη 
της τοπικής επιτροπής, εφόσον στη νομαρχία που θα επο- 
πτεϋσουν το διαγωνισμό την ημέρα διεξαγωγής του, δια¬ 
γωνίζεται συγγενής τους από τους ανωτέρω. Η σχετική 
δήλωσή τους κατατίθεται στον γραμματέα της επιτροπής 
την ημέρα του διαγωνισμού πριν την έναρξη αυτού. 

Αρθρο 5 

Πίνακες υποψηφίων 

Οι τοπικές επιτροπές εντός δέκα πέντε (15) ημερών το 
βραδύτερο από την παραλαβή των αιτήσεων συμμετοχής 
στο διαγωνισμό αναρτούν στο κατάστημα της οικείας νο¬ 
μαρχίας πίνακα που περιλαμβάνει κατ’ αύξοντα αριθμό και 

αλφαβητική σειρά τα ονοματεπώνυμα των υποψηφίων, 
κατά κατηγορία ή και κλάδο ή ειδικότητα. 

Αρθρο 6 

Εξεταστικά κέντρα 

Καταστήματα διεξαγωγής διαγωνισμού 

1. Το κατάστημα διεξαγωγής του διαγωνισμού σε κάθε 
νομαρχία, για την οποία συνιστάται εξεταστικό κέντρο κοι 
αντίστοιχη τοπική επιτροπή, ορίζεται από τον προϊστά¬ 
μενο της Διεύθυνσης Δευτεροβάθμιας Εκπαίδευσης της 
οικείος νομαρχίας από διδακτήρια του Υπουργείου Εθνι¬ 
κής Παιδείας και θρησκευμάτων που χρησιμοποιούνται 
ως εξεταστικά κέντρα κατά τις γενικές εξετάσεις εισαγω¬ 
γής σπουδαστών στα ΑΕΙ και ΤΕΙ. Ανάλογα με τον αριθμό 
των υποψηφίων μπορεί να ορίζονται περισσότερα του 
ενός καταστήματα διεξαγωγής του διαγωνισμού. Τα κατα¬ 
στήματα διεξαγωγής του διαγωνισμού που διαθέτουν σύ¬ 
στημα τηλεομοιοτυπίας αποτελούν τα εξεταστικά κέντρα. 
Τα λοιπά αποτελούν παραρτήματα των εξεταστικών κέ¬ 
ντρων, 

2. Δέκα τουλάχιστον ημέρες πριν την ημέρα έναρξης 
του διαγωνισμού, η Γραμματεία του ΑΣΕΠ παραδίδει ή 
αποστέλλει στον πρόεδρο κάθε τοπικής επιτροπής τα 
αναγκαία για την εξέταση όλων των μαθημάτων τετράδια, 
τα οποία φέρουν τον τίτλο του ΑΣΕΠ και είναι αντίστοιχα 
των προβλεπομένων για τις γενικές εξετάσεις εισαγωγής 
σπουδαστών στα ΑΕΙ και ΤΕΙ, με τις αναγκαίες, όπου απαι¬ 
τείται, προσαρμογές. 

3. Τα κενά πλαίσια του τετραδίου για την αναγραφή των 
στοιχείων ταυτότητας του υποψηφίου και του βαθμού του 
πρώτου βαθμολογητή καλύπτονται, όταν τεθούν τα στοι¬ 
χεία του υποψηφίου και ο βαθμός, αντίστοιχα, με αδιαφα¬ 
νές αυτοκόλλητο επικάλυμμα. 

4. Ανακοίνωση του προέδρου της οικείας τοπικής επι¬ 
τροπής που περιλαμβάνει τα καταστήματα του διαγωνι¬ 
σμού και το πρόγραμμα διενέργειας αυτού αναρτάται στο 
κατάστημα της νομαρχίας και στα καταστήματα του δια¬ 
γωνισμού και παραδίδεται στο Γραφείο Επικοινωνίας και 
Πληροφόρησης του Πολίτη της οικείας νομαρχίας πέντε 
(5) τουλάχιστον ημέρες πριν την έναρξη του διαγωνισμού. 
Για την ανάρτηση της ανακοίνωσης συντάσσεται σχετικό 
πρωτόκολλο που υπογράφεται από το γραμματέα της επι¬ 
τροπής και τον πρόεδρο ή ένα μέλος αυτής. Το Γραφείο 
Επικοινωνίας και Πληροφόρησης του Πολίτη σε κάθε νο¬ 
μαρχία υποχρεούται να παρέχει πληροφορίες στους εν¬ 
διαφερομένους για το πρόγραμμα και τα καταστήματα του 
διαγωνισμού. 

5. Ο Γραμματέας κάθε επιτροπής φροντίζει να παραλη- 
φθούν από τον υπεύθυνο κάθε αίθουσας τα αναγκαία τε¬ 
τράδια ανάλογα με τον αριθμό των διαγωνιζομένων στην 
αίθουσα για την οποία είναι υπεύθυνος και τον αριθμό των 
μαθημάτων στα οποία θα διαγωνισθούν. 

6. Οταν ο διαγωνισμός διεξάγεται μόνο στην Αθήνα ή 
και στη Θεσσαλονίκη, ως και όταν δεν είναι εφικτός ο ορι¬ 
σμός διδακτηρίων του Υπουργείου Εθνικής Παιδείας και 
θρησκευμάτων ως εξεταστικών κέντρων, ορίζονται άλλα 
κατάλληλα κτίρια με απόφαση του Προέδρου του ΑΣΕΠ. 
Σε κάθε περίπτωση, η Κεντρική Επιτροπή του Διαγωνι¬ 
σμού, μπορεί, κατ’ εντολή του Προέδρου του ΑΣΕΠ, να 
ορίζει τα καταστήματα διεξαγωγής του διαγωνισμού. 


'Αρθρο7 

Αναβολή διαγωνισμού 

Η Κεντρική Επιτροπή Διαγωνισμού μπορεί με ειδικώς αι¬ 
τιολογημένη απόφασή της που ανακοινώνεται αυθημερόν 
κατά τον προσφορότερο τρόπο (ανακοίνωση από τα κρα¬ 
τικά ραδιοτηλεοπτικά μέσα, ανάρτηση από τους προέ¬ 
δρους των τοπικών επιτροπών στα καταστήματα των νο¬ 
μαρχιών) να αναβάλει την έναρξη του διαγωνισμού επί 
δέκα πέντε (15) το πολύ ημέρες. 

Αλλη αναβολή αποφσσίζεται μόνο από το ΑΣΕΠ, αν συ¬ 
ντρέχει περίπτωση ανωτέρας βίας. 

Άρθρο 8 

Πρόγραμμα διαγωνισμού 

Η Κεντρική Επιτροπή Διαγωνισμού επτά (7) τουλάχιστον 
ημέρες πριν την έναρξη του διαγωνισμού καθορίζει το 
πρόγραμμα του διαγωνισμού που περιλαμβάνει α) τις ημέ¬ 
ρες και ώρες εξέτασης των μαθημάτων ή θεμάτων στα 
οποία εξετάζονται οι υποψήφιοι και β) τα τυχόν επιτρεπό¬ 
μενα βοηθήματα. Το πρόγραμμα αποστέλλεται αυθημε¬ 
ρόν στους προέδρους των τοπικών επιτροπών. 

'Αρθρο9 

Κατανομή υποψηφίων στις αίθουσες 

Ο Πρόεδρος κάθε τοπικής επιτροπής με βάση τον αλ¬ 
φαβητικό πίνακα του άρθρου 5, κατανέμει με απόφασή 
του τους υποψηφίους στις αίθουσες του καταστήματος 
του διαγωνισμού ή στα καταστήματα και τις αίθουσες αυ¬ 
τών, ανάλογα με τη χωρητικότητα των αιθουσών, τον 
αριθμό των διαγωνιζομένων και των εξεταστέων μαθημά¬ 
των. Η κατανομή των υποψηφίων γίνεται με βόση το αρ¬ 
χικό γράμμα του επωνύμου κάθε υποψηφίου και αναρτά- 
ται στο κατάστημα της νομαρχίας δύο τουλάχιστον ημέρες 
πριν την έναρξη του διαγωνισμού. Αντίτυπο της απόφασης 
κατανομής παραδίδεται και στο Γ ραφείο Επικοινωνίας και 
Πληροφόρησης του Πολίτη της νομαρχίας. Στα καταστή¬ 
ματα του διαγωνισμού αναρτάται επίσης δύο τουλάχιστον 
ημέρες πρν την έναρξη του διαγωνισμού μόνο απόσπασμα 
της απόφασης κατανομής που περιλαμβάνει τους υποψη¬ 
φίους που διαγωνίζονται σε κάθε συγκεκριμένο κατά¬ 
στημα. Για τις κατά τα ανωτέρω αναρτήσεις συντάσσεται 
πρωτόκολλο που υπογράφεται από τον γραμματέα και τον 
πρόεδρο ή ένα μέλος της επιτροπής. 

Άρθρο 10 

Εποπτεία αιθουσών και έλεγχος ταυτοτήτων 

1. Ο πρόεδρος κάθε ταπικής επιτροπής ορίζει επόπτη 
του καταστήματος διαγωνισμού, υπεύθυνους αιθουσών, 
επιτηρητές και το αναγκαίο κοτά περίπτωση βοηθητικό 
προσωπικό. Επόπτης του καταστήματος του διαγωνισμού, 
υπεύθυνοι αιθουσών και επιτηρητές ορίζονται μόνιμοι δη¬ 
μόσιοι υπάλληλοι που υπηρετούν στη νομαρχία. Ο αριθμός 
των επιτηρητών ορίζεται αναλόγως του αριθμού των υπο¬ 
ψηφίων που διαγωνίζονται σε κάθε αίθουσα. 

2. Τα καθήκοντα του επόπτη του καταστήματος του 
διαγωνισμού συνίστανται στην παροχή οδηγιών στους 
υπευθύνους των αιθουσών, στην παρακολούθηση της 
ομαλής διεξαγωγής του διαγωνισμού, στην παραλαβή των 
τετραδίων από τους υπεύθυνους των αιθουσών και την 

παράδοση αυτών στον πρόεδρο της επιτροπής. Ειδικό¬ 
τερα: 

Ο επόπτης που ορίζεται για ένα ή περισσότερα κατα¬ 
στήματα διαγωνισμού: 

α) Ελέγχει τους χώρους διαξεγωγής του διαγωνισμού, 
β) Παρέχει οδηγίες και διανέμει τις καταστάσεις με τα 
ονοματεπώνυμα των υποψηφίων στους υπεύθυνους των 
αιθουσών. 

γ) Παρακολουθεί την ομαλή διεξαγωγή του διαγωνι¬ 
σμού. 

δ) Ενημερώνει τον πρόεδρο και τα μέλη της Επιτροπής 
Διαγωνισμού για κάθε ζήτημα που τυχόν προκύπτει κατά 
τη διεξαγωγή του διαγωνισμού. 

ε) Παραλαμβάνει τα τετράδια από τους υπευθύνους των 
αιθουσών, αφού προηγουμένως ελέγξει αν είναι επικολ- 
λημένο σε κάθε τετράδιο το αδιαφανές επικάλυμμα (αυ¬ 
τοκόλλητο) που καλύπτει το ονοματεπώνυμο του υποψη¬ 
φίου. Για την παραλαβή των τετραδίων συντάσσεται πρω¬ 
τόκολλο παραδδσεως και παραλαβής που υπογράφεται 
από τον επόπτη και τον υπεύθυνο κάθε αίθουσας και στο 
οποίο αναγράφεται ο αριθμός των τετραδίων. 

στ) Παραδίδει τα τετράδια όλων των υποψηφίων που 
συγκεντρώνει στον πρόεδρο της επιτροπής διαγωνισμού 
της οικείας νομαρχίας. 

ζ) Παραλαμβάνει τη γραφική ύλη που δε χρησιμοποιή¬ 
θηκε και την επιστρέφει στη Διεύθυνση Διοικητικής Υπο¬ 
στήριξης της οικείας νομαρχίας. 

3. Τα καθήκοντα του υπευθύνου αίθουσας συνίστανται 
στη διαπίστωση της ταυτότητας κάθε υποψηφίου, την το¬ 
ποθέτησή του σε συγκεκριμένη θέση εντός της αίθουσας, 
τη διανομή ή εκφώνηση των θεμάτων, την παραλαβή των 
τετραδίων από τους υποψηφίους, τη φροντίδα για την κά¬ 
λυψη του ονοματεπωνύμου αυτών με το αδιαφανές επικά¬ 
λυμμα (αυτοκόλλητο) και την παράδοση των τετραδίων 
οτον επόπτη του καταστήματος του διαγωνισμού μαζί με 
ονομαστικά κατάλογο των προσελθόντων υποψηφίων. Ει¬ 
δικότερα: 

Ο υπεύθυνος κάθε αίθουσας: 
α) Παρέχει οδηγίες στους επιτηρητές της αίθουσΰς, 
απαγορεύει την είσοδο στην αίθουσα κάθε ατόμου, εκτός 
από τον Πρόεδρο, τα μέλη και το γραμματέα της Επιτρο¬ 
πής ή τα μέλη του ΑΣΕΠ. 

β) Ελέγχει την ταυτότητα των υποψηφίων και σημειώνει 
στην κατάσταση με τα ονοματεπώνυμα των υποψηφίων 
τους παρόντες (με οριζόντια γραμμή). 

γ) Απαγορεύει την είσοδο στην αίθουσα υποψηφίου 
που δεν έχει ταυτότητα ή άλλο αποδεικτικό στοιχείο κατά 
την κατωτέρω παράγραφο 4 του παρόντος άρθρου, ή που 
αρνείται να παραδώσει βοήθημα ή άλλο μέσο ή αντικεί¬ 
μενο, το οποίο δεν επιτρέπεται να χρησιμοποιήσει. 

δ) Φροντίζει ώστε οι υποψήφιοι να λάβουν τις κατάλληλες 
θέσεις για την ομαλότερη διεξαγωγή του διαγωνισμού. 

ε) Διανέμει στους υποψηφίους τα αναγκαία τετράδια 
για την ανάπτυξη των θεμάτων και τους επιτηρεί καθόλη 
τη διάρκεια της εξετάσεως προς αποφυγή ενδεχόμενης 
ανεπίτρεπτης μεταξύ τους συνεννοήσεις ή χρησιμοποιή- 
σεως απαγορευομένων βοηθημάτων ή άλλων μέσων. 

στ) Δίνει συγκεκριμένες οδηγίες στους υποψηφίους για 
τ'» συμπλήρωση το>ν σχετικών απαραίτητων στοιχείων στο 
τετράδιο. 

Κάνει συστάσεις στους υποψηφίους για την τήρηση 
νγ··";. και τη μη χρησιμοποίηση οποιωνδήποτε βοηθη¬ 


μάτων ή άλλων μέσων ή αντικειμένων που δεν επιτρέπο¬ 
νται. 

η) Παραλαμβάνει το εξεταστέο θέμα, από τον επόπτη, 
το εκφωνεί ή διανέμει στους υποψηφίους, μαζί με τυχόν 
επεξηγήσεις που αποφάσισε η Κεντρική Επιτροπή Διαγω¬ 
νισμού. 

θ) Ανακοινώνει, αναγράφοντας και σε εμφανές σημείο 
του πίνακα, τη χρονική διάρκεια της γραπτής εξέτασης 
που έχει οριστεί απά την Κεντρική Επιτροπή Διαγωνισμού. 
Η διάρκεια της εξέτασης υπολογίζεται από το τέλος της 
εκφώνησης ή της διανομής και των επεξηγήσεων του θέ¬ 
ματος σε κάθε αίθουσα. 

ι) Παραλαμβάνει, μετά το πέρας της εξέτασης, τα τε¬ 
τράδια και, αφού ελέγξει την ταυτότητα κάθε διαγωνισθέ- 
ντος, διαπιστώνει άτι τα στοιχεία που ανέγραψε ο υποψή¬ 
φιος στο ειδικά προς τούτο πλαίσιο του τετραδίου είναι τα 
στοιχεία της ταυτότητάς του και καλεί αυτόν να καλύψει 
τα στοιχεία του πλήρως με το αδιαφανές επικάλυμμα (αυ¬ 
τοκόλλητο). Ταυτόχρονα, στην κατάσταση των υποψη¬ 
φίων και δίπλα από το όνομα κάθε υποψηφίου σημειώνει 
(με κάθετη γραμμή) ότι αυτός παρέδωσε το τετράδιό του. 

ια) Μετά τη συγκέντρωση των τετραδίων όσων διαγωνί¬ 
στηκαν σε κάθε αίθουσα, ο υπεύθυνος αίθουσας ελέγχει 
εάν ο συνολικός αριθμός των τετραδίων είναι ο ίδιος με 
τον αριθμό των παρόντων. 

ιβ) Παραδίδει τα τετράδια μαζί με τη γραφική ύλη που 
δεν χρησιμοποιήθηκε στον επόπτη. 

4. Η ταυτότητα των υποψηφίων διαπιστώνεται με την 
επίδειξη του δελτίου ταυτότητας ή άλλου επισήμου εγ¬ 
γράφου παραστατικού της ταυτότητας του προσώπου, 
εφόσον φέρει επικυρωμένη φωτογραφία. 

5. Το προσωπικό που αναφέρεται στο παρόν άρθρο, πε- 
ριλαμβανομένσυ και του βοηθητικού προσωπικού, πλην 
των ατόμων στα οποία ανατίθεται η καθαριότητα των αι¬ 
θουσών, υπσχρεούται να παρευρίσκεται στους χώρους 
του διαγωνισμού μία και μισή (1 1/2) ώρα τουλάχιστον πριν 
την έναρξη του διαγωνισμού όλες τις ημέρες που διαρκεί 
αυτός. 

6. Υπεύθυνος αίθουσας και επιτηρητής απαγορεύεται 
να είναι σύζυγος ή συγγενής εξ αίματος ή εξ αγχιστείας 
μέχρι και του τρίτου βαθμού με υποψήφιο που διαγωνίζε¬ 
ται στο ίδιο εξεταστικό κέντρο. Σχετική δήλωση παραδί¬ 
δουν στον πρόεδρο της τοπικής επιτροπής πριν την 
έναρξη του διαγωνισμού. 

Άρθρο 11 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται εγκαί¬ 
ρως στην αίθουσα της εξετάσεως, να καταλαμβάνουν τις 
θέσεις που τους υποδεικνύουν οι υπεύθυνοι των αιθου¬ 
σών και γενικώς να υπακούουν στις υποδείξεις των υπευ¬ 
θύνων που αφορούν τον τρόπο και τη διαδικασία διεξαγω¬ 
γής του διαγωνισμού. Η προσέλευση των υποψηφίων πρέ¬ 
πει να γίνεται μία (1) ώρα ενωρίτερο οπό την ώρα ενάρ- 
ξεως της εξετάσεως κάθε μαθήματος 

2. Δεν επιτρέπεται η είοοδος των υποψηφίων στην αί¬ 
θουσα εξετάσεων πριν διαπιστωθεί η ταυτότητά τους σύμ¬ 
φωνα με την παρ. 4 του προηγουμένου άρθρου. Δεν επι¬ 
τρέπεται να έχουν μαζί τους γραπτά ή άλλου είδους βοη¬ 
θήματα, εκτός αυτών που ήθελε τυχόν ειδικώς επιτρέψει 
η Κεντρική Επιτροπή ούτε οποιαδήποτε μέσα επικοινω¬ 
νίας με το εκτός της αίθουσας περιβάλλον. Υποχρεούνται 

όμως να έχουν τα αναγκαία για γραφή είδη και το μολύβι 
που χρησιμοποιούν να είναι μπλε ή μαύρου χρώματος. 

3. Κάθε υποψήφιος που εξέρχεται από την αίθουσα 
υποχρεούται να παραδώσει το τετράδιο στον υπεύθυνο 
της αίθουσας. Υποψήφιοι που δεν παραδίδουν τετράδιο ή 
χρησιμοποιούν βοηθήματα άλλα πλην αυτών που τυχόν ει- 
δικώς έχουν επιτραπεϊ, ή σημειώσεις, ή υποψήφιοι που 
αλληλοβοηθούνται, ή επιθέτουν στα τετράδιά τους σημεία 
αναγνωρίσεως. ή υπογράφουν τα τετράδιά τους, ή δεν 
συμμορφώνονται με τις υποδείξεις ή οδηγίες του υπευθύ¬ 
νου της αίθουσας ή των επιτηρητών, ή διαταράσσουν με 
οποιοδήποτε τρόπο την τάξη, ή χρησιμοποιούν μέσα επι¬ 
κοινωνίας με το εκτός της αίθουσας περιβάλλον, ή δολιεύ¬ 
ονται γενικώς την εξέταση, αποβάλλονται από την αί¬ 
θουσα και με απόφαση της οικείας τοπικής επιτροπής 
αποκλείονται από τον διαγωνισμό, αφού προηγουμένως 
κληθούν προφορικώς σε άμεση ακρόαση. 

4. Δεν επιτρέπεται παραμονή υποψηφίου στην αίθουσα 
εξετάσεων μετά το τέλος του χρόνου διάρκειας της εξετά- 
σεως και τη σφράγιση του τετραδίου από τον υποψήφιο, 
σύμφωνα με την παρ. 5 του άρθρου 15 της παρούσας. 

Άρθρο 12 
Εξεταστέα ύλη 

1. Η εξεταστέα ύλη καθορίζεται για κάθε διαγωνισμό 
από το ΑΣΕΠ, το οποίο λαμβάνει υπόψη τα προσόντα που 
απαιτούνται για την πλήρωση των θέσεων που προκηρύσ¬ 
σονται. τις ανάγκες που οι θέσεις αυτές καλύπτουν και τις 
τυχόν υποδείξεις των οικείων υπηρεσιών και νομικών προ¬ 
σώπων, σύμφωνα με την παρ. 3 του άρθρου 17 του Ν, 
2190/1994. 

2. Οταν η εξεταστέα ύλη περιλαμβάνει αντικείμενα 
εξέτασης που υπέδειξαν οι ενδιαφερόμενος υπηρεσίες ή 
νομικά πρόσωπα ως ανταποκρινόμενα στα ιδιαίτερα καθή¬ 
κοντα των θέσεών τους που προκηρύσονται, οι υποψήφιοι 
που έχουν δηλώσει στην αίτησή τους προτίμηση διορισμού 
τους στις ανωτέρω υπηρεσίες ή νομικά πρόσωπα, υποχρε- 
ούνται να εξετασθούν και στην πρόσθετη αυτή ύλη, άλλως 
η δήλωση προτίμησής τους δεν λαμβάνεται υπόψη. 

3. Στην εξεταστέα ύλη πάντως περιλαμβάνεται απαραι- 
τήτως: 

α) Για θέσεις για την πλήρωση των οποίων απαιτείται τί¬ 
τλος σπουδών πανεπιστημιακής ή τεχνολογικής εκπαί¬ 
δευσης: 

(α.α) Η ελεύθερη ανάπτυξη θέματος γενικότερου εν¬ 
διαφέροντος προς διαπίστωση της αναλυτικής, συνθετι¬ 
κής και κριτικής ικανότητας του υποψηφίου και της ικανό¬ 
τητας ορθής σύνταξης και διατύπωσης και 

(α.β) Η σύντμηση (περίληψη) κειμένου έως δύο σελίδων 
σε εξήντα (60) έως εκατό (100) λέξεις. 

β) Για θέσεις για την πλήρωση των οποίων απαιτείται τί¬ 
τλος σπουδών δευτεροβάθμιας εκπαίδευσης: 

(β.α) Η ελεύθερη ανάπτυξη θέματος γενικών γνώσεων 
προς διαπίστωση κυρίως της ικανότητας του υποψηφίου 
για ορθή κρίση, σύνταξη και διατύπωση και 

(β.β) Η σύντμηση (περίληψη) κειμένου μιας περίπου σε¬ 
λίδας σε πενήντα (50) έως εβδομήντα (70) λέξεις. 

4. Τα ειδικότερα μαθήματα στα οποία εξετάζονται οι 
υποψήφιοι, τα οποία ορίζονται σύμφωνα με την παρ. 1 του 
παρόντος άρθρου, προσδιορίζονται, όπου είναι δυνατόν 
και κατά κεφάλαια ή επί μέρους τίτλους, εφόσον αυτά, με 
την αυτή ή παρεμφερή ορολογία, χρησιμοποιούνται στα 


αντίστοιχα συγγράμματα, αποφευγομένης πάντως της 
χρήσεως ορολογίας που απαντάται σε ένα μόνο σύγ¬ 
γραμμα. 

5. Η κατά την προηγούμενη παράγραφο ανάλυση των 
εξεταστέων μαθημάτων κατά κεφάλαια ή επί μέρους τί¬ 
τλους περιλαμβάνεται απαραιτήτως και στην προκήρυξη 
πλήρωσης των θέσεων. 

6. Με την κατά την παρ. 1 απόφαση μπορεί να ορίζονται 
συντελεστές για όλα ή ορισμένα μαθήματα με τους 
οποίους πολλαπλασιάζονται οι βαθμοί τους οποίους θα 
λάβει ο υποψήφιος στα μαθήματα. 

Άρθρο 13 

Εναλλαγή τοπικών επιτροπών 

1. Η τοπική επιτροπή κάθε νομαρχίας, την προηγούμενη 
ημέρα της διεξαγωγής του διαγωνισμού μεταβαίνει, πλην 
του γραμματέα αυτής, στη νομαρχία που έχει οριστεί από 
το ΑΣΕΠ και αναλαμβάνει τα εφεξής καθήκοντα της εκεί 
τοπικής επιτροπής, η οποία μεταβαίνει, πλην του γραμμα¬ 
τέα αυτής, στη θέση της πρώτης για την άσκηση των εφε¬ 
ξής καθηκόντων της. Γραμματέας της επιτροπής παραμέ¬ 
νει πάντοτε ο αρχικώς ορισθείς στην οικεία νομαρχία. 

2. Ευθύς ως η επιτροπή μεταβεί στην άλλη νομαρχία 
ενημερώνεται από τον εκεί γραμματέα, ο οποίος εφεξής 
είναι γραμματέας της νέας επιτροπής και παραλαμβάνει 
από αυτόν το μέχρι την στιγμή εκείνη αρχείο της Επιτρο¬ 
πής. 

3. Αν ο αριθμός των νομαρχιών στις οποίες διεξάγεται ο 
διαγωνισμός είναι περιττός, τότε σε μία νομαρχία η επι¬ 
τροπή παύει τα καθήκοντά της την προηγούμενη ημέρα 
έναρξης του διαγωνισμού και αναλαμβάνει νέα επιτροπή 
της οποίας τα μέλη είναι υπάλληλοι άλλης νομαρχίας. 

Άρθρο 14 

Προσδιορισμός θεμάτων 

1. Η Κεντρική Επιτροπή συνέρχεται εγκαίρως το πρωί 
της ημέρας έναρξης εξετάσεως κάθε μαθήματος και κα¬ 
ταρτίζει από τον κύκλο της εξεταστέας ύλης του μαθήμα¬ 
τος τρία θέματα, τα οποία και αριθμεί με τους αριθμούς 1, 
2 και 3. Ακολούθως καταρτίζει τρεις αντίστοιχους αριθμη¬ 
τικούς κλήρους από αδιαφανή χάρτη. Μετά τον καταρτι¬ 
σμό των θεμάτων και των κλήρων, η επιτροπή διενεργεί 
ενώπιον των μελών της, παρουσία και του γραμματέα ή και 
των βοηθών γραμματέων αυτής, κλήρωση για την επιλογή 
του ενός από τα τρία θέματα. Το θέμα του οποίου η αρίθ¬ 
μηση αντιστοιχεί στον αριθμό του εξαχθέντος κλήρου 
αποτελεί το αντικείμενο στο οποίο θα εξετασθούν οι υπο¬ 
ψήφιοι στο συγκεκριμένο μάθημα. Κάθε θέμα μπορεί να 
αποτελείται από περισσότερα ερωτήματα θεωρητικής ή 
πρακτικής φύσεως. 

2. Αν η επιτροπή κρίνει, ότι για την κατάρτιση των θεμά¬ 
των συγκεκριμένου μαθήματος απαιτείται η συνδρομή 
προσώπου ειδικών γνώσεων, αναθέτει σε αυτό, με πράξη 
του προέδρου της, τη διατύπωση δέκα (10) θεμάτων. Η 
διατύπωση των θεμάτων στην περίπτωση αυτή γίνεται 
εντός της αίθουσας που συνεδριάζει η επιτροπή το πρωί 
της ημέρας έναρξης εξετάσεως του συγκεκριμένου μαθή¬ 
ματος. Μετά την παράδοση των θεμάτων στην επιτροπή, 
αυτή επιλέγει από τα δέκα(10) θέματα τα τρία (3) τα οποία 
θα τεθούν προς κλήρωση, σύμφωνα με την παρ. 1. Όλα τα 
μέλη της επιτροπής, καθώς και το πρόσωπο ειδικών γνώ¬ 
σεων, παραμένουν στην αίθουσα μέχρι το τέλος της μετά- 

δόσης ή διαβίβασης των θεμάτων. Το πρόσωπο ειδικών 
γνώσεων απαγορεύεται να είναι σύζυγος ή συγγενής εξ αί¬ 
ματος ή εξ αγχιστείας μέχρι και του τρίτου βαθμού με υπο¬ 
ψήφιο που διαγωνίζεται στο μάθημα για το οποίο του ανα¬ 
τίθεται η διατύπωση των εξεταστέων θεμάτων. Σχετική 
δήλωση παραδϊδει εγκαίρως στον πρόεδρο της Κεντρικής 
Επιτροπής Διαγωνισμού. 

3. Ειδικώς προκειμένου για το μάθημα της δακτυλογρα¬ 
φίας, το προς αντιγραφή κείμενο ορίζεται από την επι¬ 
τροπή με κλήρωση, σύμφωνα με την παρ. 1 και αποτελεί- 
ται από είκοσι πέντε στίχους που λαμβάνονται από την 
Εφημερίδα της Κυβερνήσεως. Η εξέταση γίνεται υποχρε- 
ωτικώς σε μηχανές δακτυλογράφησης με οπτική οθόνη 
καταγραφής και εκτυπωτή. 

4. Αν η γνώση ξένης γλώσσας, όπου αυτή απαιτείται ως 
τυπικό προσόν διορισμού ή πρόσληψης, δεν προβλέπεται 
να αποδεικνύεται με τίτλο ή πιστοποιητικό σπουδών, σύμ¬ 
φωνα με τις ισχύουσες διατάξεις, αυτή πιστοποιείται με 
γραπτή εξέταση. Στην περίπτωση αυτή η εξέταση συνί- 
σταται είτε σε έκθεση ιδεών ή πραγμάτευση θέματος στην 
ξένη γλώσσα είτε σε μετάφραση κειμένου από την ελλη¬ 
νική στην ξένη γλώσσα και αντιστρόφως, ή και στα δύο, 
ανάλογα με το απαιτούμενο, κατά τις οικείες διατάξεις ή 
κανονισμούς, επίπεδο γνώσης της ξένης γλώσσας. Κατά 
τα λοιπά εφαρμόζονται οι παρ. 1 και 2 του παρόντος άρ¬ 
θρου. Αν απαιτείται και προφορική εξέταση ατην ξένη 
γλώσσα, εφαρμόζεται περαιτέρω το άρθρο 19 της παρού¬ 
σας. 

5. Οι διατάξεις των παρ. 3 και 4 εφαρμόζονται αναλόγως 
και για την εξέταση του μαθήματος της στενογραφίας, ελ¬ 
ληνικής και ξενόγλωσσης, ως και για την εξέταση στο χει¬ 
ρισμό στατιστικών και λογιστικών μηχανών ή άλλων παρεμ¬ 
φερών, εφόσον η εξέταση αυτή προβλέπεται στην κατά 
την παρ. 1 του άρθρου 12 απόφαση καθορισμού της εξε¬ 
ταστέας ύλης. 

Αρθρο 15 

Τρόπος διενέργειας της γραπτής εξέτασης 

1. Η Κεντρική Επιτροπή Διαγωνισμού μισή ώρα πριν την 
καθορισθείοα ώρα έναρξης εξέτασης κάθε μαθήματος 
μεταδίδει ή διαβιβάζει ταυτόχρονα προς όλα τα εξετα¬ 
στικά κέντρα τα εξεταστέα θέματα του μαθήματος κατά 
τον προσφορότερο δυνατό τρόπο. Σε κάθε περίπτωση 
λαμβάνονται τα απαιχούμενα μέτρα για τη διασφάλιση του 
απορρήτου των θεμάτων έως την παραλαβή τους από τον 
επόπτη του καταστήματος του διαγωνισμού. Αυτός ανα¬ 
παράγει τα θέματα σε αριθμό αντιτύπων ίσο με τον αριθμό 
των αιθουσών του διαγωνισμού και παραδϊδει ένα αντί¬ 
τυπο σε κάθε υπεύθυνο αίθουσας προς εκφώνηση. Αν τα 
εξεταστέα θέματα, σύμφωνα με τις οδηγίες της Κεντρι¬ 
κής Επιτροπής, δεν θα εκφωνηθούν, αλλά θα διενεμη- 
θούν στους υποψηφίους, αναπαράγονται σε αριθμό αντι¬ 
τύπων ίσο με τον αριθμό των υποψηφίων οε κάθε αίθουσα 
και παραδίδονται στον υπεύθυνο αυτής. Ο υπεύθυνος 
κάθε αίθουσας ευθύς ως πσραλάβει τα θέματα τα εκφω¬ 
νεί προς τους υποψηφίους ή τα διανέμει σ’ αυτούς κατά 
τα ανωτέρω. 

2. Κατά την αναπαραγωγή των θεμάτων, τόσο ο επό¬ 
πτης του καταστήματος του διαγωνισμού, όσα και η τοπική 
επιτροπή φροντίζουν για τη διασφάλιση του απορρήτου 
των θεμάτων έως την διανομή τους στον υπεύθυνο κάθε 
αίθουσας. 


3. Κατά την εξέταση στη δακτυλογραφία κάθε υποψή¬ 
φιος αναγράφει τα στοιχεία του ονοματεπωνύμου του 
στον ηλεκτρονικό υπολογιστή, σύμφωνα με τις οδηγίες 
του υπευθύνου της αίθουσας. Το προς δακτυλογράφηση 
κείμενο δίδεται στους υποψηφίους πάντοτε γραπτό. Ευ¬ 
θύς ως διανεμηθεί το γραπτό κείμενο, παρέχεται χρονικό 
διάστημα τριών (3) πρώτων λεπτών της ώρας στους υπο¬ 
ψηφίους προκειμένου να αναγνώοουν το κείμενο. Μετά 
την πάροδο του χρονικού αυτού διαστήματος και με την 
εκφώνηση της λέξης «αρχίσατε» αρχίζει η δακτυλογρά¬ 
φηση του κειμένου. Ευθύς ως συμπληρωθεί χρόνος πέντε 
(5) πρώτων λεπτών της ώρας από την έναρξη και με την 
εκφώνηση της λέξης «σταματήσατε» τελειώνει ο χρόνος 
της δακτυλογράφησης. Η ανωτέρω διαδικασία περιγρά- 
φεται από τον υπεύθυνο της αίθουσας προς τους υποψη¬ 
φίους πριν την έναρξη της εξέτασης. Ακολουθεί η εκτύ¬ 
πωση από τον εξεταζόμενο του δακτυλογραφηθέντος κει¬ 
μένου το οποίο σφραγίζεται από τον υπεύθυνο της αίθου¬ 
σας ενώπιον του υποψηφίου με την σφραγίδα του ΑΣΕΓΙ 
και εφαρμόζονται περαιτέρω κατά τα λοιπά τα οριζόμενα 
στις παρ. 5-7 του παρόντος άρθρου. 

4. Η διάρκεια της εξέτασης κάθε μαθήματος ορίζεται 
από την Κεντρική Επιτροπή Διαγωνισμού ανάλογα με τη 
φύση κάθε μαθήματος και την εκτιμώμενη έκταση του 
εξεταζόμενου θέματος και μπορεί να παραταθεί από αυ¬ 
τήν μόνο μία φορά. Μετά τη λήξη του χρόνου εξέτασης, ο 
οποίος μετριέται από το τέλος της εκφωνήαεως ή της δια¬ 
νομής του θέματος στους διαγωνιζόμενους σε κάθε αί¬ 
θουσα και με την εκφώνηση της λέξης «σταματήσατε» οι 
διαγωνιζόμενοι εγείρονται. Οι επιτηρητές μαζεύουν τα τε¬ 
τράδια των υποψηφίων, ανεξάρτητα αν αυτοί ολοκλήρω¬ 
σαν ή όχι την ανάπτυξη του θέματος. 

5. Οι επιτηρητές παραδίδουν τα τετράδια στον υπεύ¬ 
θυνο της αίθουσας, ο οποίος με τη σειρά των τετραδίων 
που παρέλαβε καλεί κάθε υποψήφιο να προσέλθει. Διαπι¬ 
στώνει και πάλι την ταυτότητα του διαγωνισθέντος, ελέγ¬ 
χει την ακρίβεια των ενδείξεων των ατομικών στοιχείων 
του υποψηφίου που έχουν τεθεί απά αυτόν στο οικείο 
πλαίσιο, αναγράψει στο μέρος που θα καλυφθεί με το 
αδιαφανές επικάλυμμα (αυτοκόλλητο) τον αύξοντα 
αριθμό τον οποίο φέρει ο υποψήφιος στον πίνακα του άρ¬ 
θρου 5 και μονογραφεί το γραπτό στο τέλος αυτού. Επί¬ 
σης ο υπεύθυνος της αίθουσας σημειώνει στην ονομα¬ 
στική κατάσταση των διαγωνιζομένων στην αίθουσα κά¬ 
θετη ένδειξη παραπλεύρως του ονόματος του υποψηφίου 
που παρέδωσε τετράδιο (η οριζόντια ένδειξη έχει ήδη ση¬ 
μειωθεί κατά την εκφώνηση των ονομάτων για τον έλεγχο 
παρουσίας των υποψηφίων) και καλεί τον παριστάμενο 
υποψήφιο να σφραγίσει μόνος του το τετράδιό του με το 
αδιοφανές επικάλυμμα (αυτοκόλλητο). Ο υποψήφιος που 
αποχωρεί πριν από τη λήξη του χρόνου της εξέτασης πα- 
ραδίδει το τετράδιό του οε έναν από τους επιτηρητές της 
αίθουσας και εφαρμόζεται κατά τα λοιπά η παρούσα πα¬ 
ράγραφος. Δεν επιτρέπεται αποχώρηση εξεταζομένου 
απά την αίθουσα πριν από την πάροδο μισής (1/2) τουλάχι¬ 
στον ώρας από την έναρξη της εξέτασης. 

6. Μετά το τέλος της διαδικασίας της προηγούμενης 
παραγράφου, ο υπεύθυνος της αίθουσας καλεί τους επι¬ 
τηρητές της αίθουσας να μονογραφήσουν και αυτοί τα τε¬ 
τράδια, παραπλεύρως της δικής του μονογραφής. Ακο¬ 
λούθως καταμετρούνται τα τετράδια των οποίων ο αριθ¬ 
μός πρέπει να συμφωνεί με τον αριθμό των υποψηφίων 

που διαγωνίσθηκαν σπιν αίθουσα, τίθενται, μαζί με τον 
κατάλογο των διαγωνισθέντων, εντός φακέλου στην 
εμπρόσθια όψη του οποίου αναγράφεται το μάθημα που 
εξετάσθηκε, η ονομασία του εξεταστικού κέντρου, η έν¬ 
δειξη της αίθουσας και ο αριθμός των περιεχομένων τε¬ 
τραδίων. Ο φάκελος παραδϊδεται επί αποδείξει στον επό¬ 
πτη του κτιρίου, ο οποίος αφού συγκεντρώσει τους φακέ¬ 
λους από τους υπεύθυνους όλων των αιθουσών, τους πα- 
ραδίδει επίσης επί αποδείξει στον πρόεδρο της τοπικής 
επιτροπής. 

7. Αφού συγκεντρωθούν οι φάκελοι από όλους τους 
επόπτες κτιρίων, δύο τουλάχιστον μέλη της επιτροπής 
επαληθεύουν τη μυστικότητα και μονογραφούν κάθε τε¬ 
τράδιο στο τέλος του κειμένου κάτω από τις μονογραφές 
του υπευθύνου της αίθουσας και των επιτηρητών, εφόσον 
τούτο είναι εφικτό, άλλως παραπλεύρως αυτών. Ακολού¬ 
θως τα τετράδια επανατοποθετούνται στους αυτούς φα¬ 
κέλους, χωρίς τους ονομαστικούς καταλόγους και φυλάσ¬ 
σονται σε ασφαλές μέρος με ευθύνη του προέδρου έως 
ότου παραληφθούν από τον υπεύθυνο του βαθμολογικού 
κέντρου ή αποσταλούν σε αυτόν. 

Άρθρο 16 

Πρακτικά περατώσεως της διαδικασίας 

Κατά τη διάρκεια της διεξαγωγής του διαγωνισμού ο 
γραμματέας της Κεντρικής και κάθε τοπικής επιτροπής 
φροντίζει για την σύνταξη των σχετικών πρακτικών κατα¬ 
χωρώντας περιληπτικώς κάθε αξιόλογη ενέργεια ή συμβάν 
από την έναρξη της δοκιμασίας έως την παράδοση ή την 
αποστολή τετραδίων στον υπεύθυνο του βαθμολογικού 
κέντρου. Στη συνέχεια σχέδια των πρακτικών τίθενται 
υπόψη του προέδρου και των μελών της επιτροπής, διορ¬ 
θώνονται ή συμπληρώνονται όπου απαιτείται και υπογρά¬ 
φονται τόσο από τον πρόεδρο και τα μέλη της επιτροπής, 
όσο και από τον γραμματέα. Στα πρακτικά αυτά προσαρ- 
τώνταιοι ονομαστικοί κατάλογοι των διαγωνισθέντων, που 
σύμφωνα με την παρ. 7 του προηγούμενου άρθρου 15 βρί¬ 
σκονται στην επιτροπή. 

Άρθρο 17 

Ορισμός βαθμολογικών κέντρων 
βαθμολογητών και αναβαθμολογητών 

1. Όταν διεξάγεται διαγωνισμός για την πλήρωση θέ¬ 
σεων πανεπιστημιακής εκπαίδευσης, βαθμολογικό κέ¬ 
ντρο ορίζεται το κατάστημα του ΑΣΕΠ στην Αθήνα. Αν ο 
αριθμός των υποψηφίων το επιβάλλει, μπορεί με από¬ 
φαση του ΑΣΕΠ να ορίζεται ως δεύτερο βαθμολογικό κέ¬ 
ντρο το κατάστημα του Τμήματος του ΑΣΕΠ στη Θεσσα¬ 
λονίκη. Στην περίπτωση αυτή ορίζεται με την ίδια από¬ 
φαση ποιων νομαρχιών τα τετράδια θα συγκεντρωθούν σε 
κάθε βαθμολογικό κέντρο 

2. Οι διατάξεις της προηγούμενης παραγράφου εφαρ¬ 
μόζονται και στην περίπτωση διεξαγωγής διαγωνισμού για 
την πλήρωση θέσεων τεχνολογικής εκπαίδευσης. 

3. Όταν διεξάγεται διαγωνισμός για την πλήρωση θέ¬ 
σεων δευτεροβάθμιας εκπαίδευσης ορίζεται με απόφαση 
του ΑΣΕΠ βαθμολογικό κέντρο σε κάθε νομαρχία ή σε ορι¬ 
σμένες μόνο νομαρχίες, ανάλογα με τον αριθμό των υπο¬ 
ψηφίων σε κάθε νομαρχία. Σε κάθε περίπτωση ορίζονται 
με την ίδια απόφαση ποιας ή ποιων νομαρχιών τα τετράδια 
θα συγκεντρωθούν σε κάθε βαθμολογικό κέντρο, απο¬ 
κλεισμένης της συγκέντρωσης των τετραδίων της ίδιας 


νομαρχίας οε βαθμολογικό κέντρο που εδρεύει σ’ αυτήν. 

4. Βαθμολογητές ορίζονται, ανάλογα με το είδος των 
εξεταζόμενων μαθημάτων, μέλη ΔΕΠ των ΑΕΙ της ημεδα¬ 
πής ή μέλη διδακτικού προσωπικού των ΤΕΙ ή καθηγητές 
δευτεροβάθμιας εκπαίδευσης ή μόνιμοί υπάλληλοι του 
δημοσίου, ή των ΝΠΔΔ ή ΟΤΑ, ή τακτικοί υπάλληλοι νομι¬ 
κών προσώπων ιδιωτικού δικαίου της παρ. 1 του άρθρου 
14 του Ν. 2190/1994 και εν ελλείψει ιδιώτες, οι οποίοι 
έχουν τις απαιτούμενες γνώσεις και τα αντίστοιχα προοό- 
ντα για την εξέταση των οικείων μαθημάτων. Αν πρόκειται 
για βαθμολόγηση μαθήματος που δεν διδάσκεται στα ΑΕΙ, 
ΤΕΙ ή σε σχολεία δευτεροβάθμιας εκπαίδευσης, ορίζεται 
ο κατάλληλος βαθμολογητής χωρίς δέσμευση από τα 
προηγούμενα εδάφια και μπορεί να είναι και ιδιώτης. Οι 
βαθμολογητές σε κάθε περίπτωση ορίζονται με απόφαση 
του ΑΣΕΠ και ο αριθμός τους εξαρτάται από τον αριθμό 
των υποψηφίων κάθε μαθήματος, προκειμένου να απο¬ 
φευχθεί καθυστέρηση στην εξέταση των γραπτών. Κάθε 
γραπτό βαθμολογείται από δύο βαθμολογητές. 

5. Στην περίπτωση της παρ. 3 οι βαθμολογητές ορίζο¬ 
νται από υπηρετούντες στο νομό που εδρεύει το βαθμο¬ 
λογικό κέντρο. Οι διατάξεις της προηγούμενης παραγρά¬ 
φου ισχύουν και για τον ορισμό αναβαθμολογητών. Η ανα¬ 
βαθμολόγηση όλων των γραπτών μπορεί να αποφασίζεται 
από το ΑΣΕΠ να γίνεται στο κατάστημα του ΑΣΕΠ στην 
Αθήνα. Στην περίπτωση αυτή, αναβαθμολογητές των γρα¬ 
πτών των υποψηφίων που διαγωνίσθηκαν για θέσεις δευ¬ 
τεροβάθμιας εκπαίδευσης υπηρεσιών και νομικών προσώ¬ 
πων της περιοχής της νομαρχίας Αθηνών, ορίζονται απο 
υπηρετούντες σε άλλη νομαρχία. 

6. Βαθμολογητές ή αναβαθμολογητές δεν επιτρέπεται 
να ορίζονται από μέλη των επιτροπών του διαγωνισμού, 
ούτε οι μετασχόντες στην κεντρική επιτροπή για την κα¬ 
τάρτιση των θεμάτων, σύμφωνα με την παρ. 2 του άρθρου 
14 της παρούσας. 

7. Με απόφαση του ΑΣΕΠ ορίζεται για κάθε βαθμολο¬ 
γικό κέντρο ο υπεύθυνος αυτού για την παραλαβή των τε¬ 
τραδίων από τον πρόεδρο της οικείας επιτροπής, την πα¬ 
ράδοσή τους στους βαθμολογητές, την παραλαβή τους 
από αυτούς και την παράδοσή τους στον πρόεδρο της επι¬ 
τροπής μετά τη βαθμολόγησή τους. Υπεύθυνος βαθμολο¬ 
γικού κέντρου ορίζεται υπάλληλος του δημοσίου, ή ΝΠΔΔ, 
ή ΟΤΑ από τους υπηρετούντες στη νομαρχία που εδρεύει 
το βαθμολογικό κέντρο. 

8. Βαθμολογητές ή αναβαθμολογητές απαγορεύεται να 
ορίζονται σύζυγοι ή συγγενείς εξ αίματος ή εξ αγχιστείας 
μέχρι και του τρίτου βαθμού με υποψήφιο του οποίου το 
τετράδιο θα βαθμολογήσουν. Σχετική δήλωση παραδί¬ 
δουν στον υπεύθυνο του βαθμολογικού κέντρου πριν την 
παραλαβή των γραπτών για βαθμολόγηση. Επίσης υπεύ¬ 
θυνος βαθμολογικού κέντρου απαγορεύεται να ορίζεται 
σύζυγος ή συγγενής εξ αίματος ή εξ αγχιστείας μέχρι και 
του τρίτου βαθμού με υποψήφιο του οποίου το τετράδιο 
θα βαθμολογηθεί στο βαθμολογικό κέντρο του οποίου εί¬ 
ναι υπεύθυνος. Σχετική δήλωση παραδίδει στον πρόεδρο 
της οικείας επιτροπής πριν την παραλαβή των τετραδίων. 

Αρθρο 18 

Βαθμολόγηση γραπτών - αναβαθμολόγηση 

1. Οι βαθμολογητές παραλαμβάνουν από τον υπεύθυνο 
του βαθμολογικού κέντρου επί αποδείξει αριθμό τετρα¬ 
δίων που εκτιμούν ότι μπορεί να βαθμολογήσουν εντός 

μιας εβδομάδας. Δεν επιτρέπεται να παραλάβουν άλλα 
τετράδια αν δεν παραδώσουν αυτά που έχουν ήδη παρα- 
λάβει. Ο υπεύθυνος του βαθμολογικού κέντρου υποχρε- 
ούτπι να μη παραδώσει και ο βαθμολογητής να μη παραλά- 
βει αριθμό τετραδίων πέραν του συνολικού αριθμού των 
τετραδίων που έχει καθορίσει για κάθε βαθμολογητή το 
ΑΣΕΠ. 

2. Η βαθμολόγηση των τετραδίων γίνεται με κλίμακα 
βαθμών ένα (1) έως και ογδόντα (80) μη επιτρεπομένης 
της χρήσεως δεκαδικών ψηφίων. 

3. Ο βαθμολογητής που βαθμολογεί το τετράδιο πρώ¬ 
τος σημειώνει το βαθμό αριθμητικώς και ολογράφως στο 
ειδικό προς τούτο πλαίσιο, το οποίο καλύπτεται αμέσως 
από τον ίδιο με αδιαφανές επικάλλυμα (αυτοκόλλητο). 
Παραπλεύρως του βαθμού θέτει την μονογραφή του. Ο 
δεύτερος βαθμολογητής σημειώνει το βαθμό στο ειδικό 
γι’ αυτόν πλαίσιο του τετραδίου. 

4. Για τη διασφάλιση της ορθότερης και αντικειμενικό¬ 
τερης αξιολόγησης των τετραδίων, κάθε βαθμολογητής 
σημειώνει, με διαφορετικού χρώματος μολύβι ο καθένας, 
επί του τετραδίου, οσάκις είναι δυνατό, τα λάθη του υπο¬ 
ψηφίου, ώστε η βαθμολόγηση να είναι κατά το δυνατόν αι¬ 
τιολογημένη. 

5. Το άθροισμα των βαθμών των δύο βαθμολογητών 
αποτελεί το βαθμό του συγκεκριμένου μαθήματος, με επι¬ 
φύλαξη της πρ. 7 του παρόντος άρθρου και της παρ. 8 του 
άρθρου 19 της παρούσας. 

6. Ευθύς ως ο υπεύθυνος του βαθμολογικού κέντρου 
παραλάβει όλα τα τετράδια βαθμολογημένα και από τους 
δύο βαθμολογητές, αν μεν πρόκειται για τετράδια διαγωνι¬ 
σμού για πλήρωση θέσεων πανεπιστημιακής ή τεχνολογι¬ 
κής εκπαίδευσης τα παραδίδει επί αποδείξει στην Κε¬ 
ντρική Επιτροπή, αν δεν πρόκειται για διαγωνισμό για πλή¬ 
ρωση θέσεων δευτεροβάθμιας εκπαίδευσης, στην τοπική 
επιτροπή της νομαρχίας από την οποία είχαν παραλη- 
φθεί. 

7. Κάθε επιτροπή μετά την παραλαβή των τετραδίων 
προβαίνει σε αποσφράγιση του βαθμού του πρώτου βαθ¬ 
μολογητή που είναι καλυμμένος με αδιαφανές επικά¬ 
λυμμα (αυτοκόλλητο). Όταν η βαθμολογία των δύο βαθ¬ 
μολογητών για το ίδιο τετράδιο διαφέρει περισσότερο από 
δέκα (10) μονάδες, το τετράδιο αυτό αναβαθμολογείται 
από αναβαθμολογητή. Ο βαθμός που θέτει ο ανα βαθμο¬ 
λογητής δεν μπορεί να είναι κατώτερος ούτε ανώτερος 
του κατώτερου και ανώτερου βαθμού που έχουν θέσει οι 
δύο βαθμολογητές. Ο βαθμός που θέτει ο αναβαθμολογη- 
τής καταργεί τους δύο άλλους βαθμούς και διπλασιαζόμε¬ 
νος αποτελεί το βαθμό του συγκεκριμένου μαθήματος. Ο 
αναβαθμολογητής καλείται από τον πρόεδρο της επιτρο¬ 
πής και παραλαμβάνει τα προς αναβαθμολόγηση τετράδια 
αυτοπροσώπως ή, σε συνεννόηση με τον πρόεδρο της 
επιτροπής, αποστέλλονται σ’ αυτόν με ειδικό αγγελιο¬ 
φόρο, 

8 Για τη βαθμολόγηση ή αναβαθμολόγηση του γραπτού 
της εξέτασης στη δακτυλογραφία λαμβάνεται υπόψη ή 
ταχύτητα, η ακρίβεια και η γενική εμφάνιση του κειμένου. 

Άρθρο 19 
Προφορική εξέταση 

1. Στις περιπτώσεις κατά τις οποίες απαιτείται, σύμ¬ 
φωνα με την παρ. 3 του άρθρου 15 του ν. 2190/1994, 
προφορική εξέταση, αυτή ενεργείται δημοσίως από τρεις 


εξεταστές, που ορίζονται σύμφωνα με το άρθρο 17 της 
παρούσας. Από τους εξεταστές δύο εκτελούν χρέη βαθ¬ 
μολογητή και ταυτόχρονα, τρίτος αναβαθμολογητής για 
την περίπτωση που η βαθμολογία των δύο διαφέρει περισ¬ 
σότερο από δέκα (10) μονάδες. Για την εξέταση στην ορ¬ 
θοφωνία, εξεταστές μπορεί να ορίζονται και ηθοποιοί 
κρατικών θεάτρων. 

2. Η προφορική εξέταση μπορεί, με απόφαση του 
ΑΣΕΠ, να γίνεται σε ένα εξεταστικό κέντρο για όλους τους 
υποψηφίους. Η οικεία επιτροπή διαγωνισμού καταρτίζει, 
σε συνεργασία με τους ορισμένους εξεταστές, πρό¬ 
γραμμα διεξαγωγής της προφορικής εξέτασης, το οποίο 
αναρτάται στο κατάστημα στο οποίο αυτή θα γίνει. 

3. Οι υποψήφιοι καλούνται και προσέρχονται ενώπιον 
ώλων των εξεταστών μεμονωμένος ή κατά ομάδες που 
ορίζονται από τους εξεταστές και κατά τη σειρά του αλφα¬ 
βητικού πίνακα του άρθρου 5 της παρούσας, αντίγραφο 
του οποίου παραδίδεται σε κάθε εξεταστή από τον πρόε¬ 
δρο της οικείας επιτροπής πριν από την έναρξη της προ¬ 
φορικής εξέτασης. Η εξέταση γίνεται δημοσίως, αλλά δεν 
μπορεί να παρίστανται σ’ αυτήν όσοι από τους υποψη¬ 
φίους δεν έχουν εξεταστεί. 

4. Η προφορική εξέταση στην ξένη γλώσσα συνίσταται 
στην υποβολή ερωτήσεων από τους εξεταστές στους 
υποψηφίους, οι οποίοι απαντούν στην ξένη γλώσσα, στην 
ανάγνωση κειμένου από τους εξεταστές στην ελληνική 
γλώσσα, το οποίο ο υποψήφιος μεταφράζει προφορικώς 
στην ξένη γλώσσα και στην ανάγνωση κειμένου από τους 
εξεταστές στην ξένη γλώσσα, το οποίο ο υποψήφιος με¬ 
ταφράζει προφορικώς στην ελληνική γλώσσα. 

5. Η υποβολή ερωτήσεων σκοπεύει στη διακρίβωση της 
ικανότητας του υποψηφίου να εκφράζεται ευχερώς στην 
ξένη γλώσσα και να διατυπώνει νοήματα σ’ αυτήν. Η ανά¬ 
γνωση των δύο κειμένων σκοπεύει στη διακρίβωση της 
ικανότητας μετάφρασης ή διερμηνείας υπό του υποψη¬ 
φίου θεμάτων ποικίλης ορολογίας, η οποία προσιδιάζει 
κατά το δυνατόν στα γενικότερα καθήκοντα των θέσεων 
που οι υποψήφιοι θα καταλάβουν σε συγκεκριμένες υπη¬ 
ρεσίες. Προς τούτο τα δύο κείμενα πρέπει να είναι διαφο¬ 
ρετικού γνωστικού αντικειμένου (π.χ. το ένα πολιτιστικού 
περιεχομένου, το άλλο νομικού περιεχομένου). 

6. Η προφορική εξέταση στην ορθοφωνία συνίσταται 
στην ανάγνωση υπό του υποψηφίου γραπτού κειμένου εί¬ 
κοσι (20) περίπου στίχων. Η ανάγνωση σκοπεύει στη δια- 
κρίβωση της ορθής και ευκρινούς άρθρωσης και προφο¬ 
ράς των λέξεων. 

7. Στο τέλος της εξέτασης κάθε υποψηφίου κάθε εξε¬ 
ταστής σημειώνει το βαθμό επιτυχίας στον ονομαστικό πί¬ 
νακα της παρ. 3 ολογράφως και αριθμητικώς και θέτει τη 
μονογραφή του παραπλεύρως του βαθμού. Ευθύς ως τε¬ 
λειώσει η εξέταση όλων των υποψηφίων κάθε εξεταστής 
παραδίδει τον ονομαστικό πίνακα με τη βαθμολογία στον 
πρόεδρο της επιτροπής. 

8. Το άθροισμα των βαθμών ίων εξεταστών ή ο βαθμός 
του αναβαθμολογητή διπλασιαζόμενος αποτελεί το 
βαθμό της προφορικής εξέτασης. Αν για το ίδιο μάθημα 
διενεργείτοι και γραπτή εξέταση, ο μέσος όρος που προ¬ 
κύπτει από τους βαθμούς α) της γραπτής εξέτασης και β) 
της προφορικής εξέτασης, αποτελεί τον τελικό βαθμό του 
μαθήματος. 

Άρθρο 20 
Πίνακες Επιτυχίας 

1. Ευθύς ως ολοκληρωθεί π βαθμολόγηση όλων των μα¬ 
θημάτων του διαγωνισμού, ο πρόεδρος της οικείας επι¬ 
τροπής αυγκαλεί αυτήν για την έκδοση των αποτελεσμά¬ 
των. Κατά τη συνεδρίση αυτή, που γίνεται δημοσίως, απο¬ 
σφραγίζονται τα τετράδια όλων των μαθημάτων. Η βαθμο¬ 
λογία κάθε τετραδίου μεταφέρεται σε ονομαστικές κατα¬ 
στάσεις που συντάσσονται από τον γραμματέα της επι- 
τροοπής και περιλαμβάνουν όλους τους υποψήφιους που 
προσήλθαν στο διαγωνισμό. Απέναντι από κάθε όνομα 
υπάρχουν ειδικές στήλες που αντιστοιχούν στα εξετασθέ- 
ντα μαθήματα. 

Στις στήλες αυτές καταχωρίζεται ο βαθμός κάθε μαθή¬ 
ματος, όπως αυτός προκύπτει κατ’ εφαρμογή των διατά¬ 
ξεων των παρ. 5 και 7 του άρθρου 18 και της παρ. 8 του 
άρθρου 19 της παρούσας. Ακολούθως συντάσσεται σχε¬ 
τικό πρακτικό έκδοσης των αποτελεσμάτων. Η επεξεργα¬ 
σία των βαθμολογικών στοιχείων μπορεί να γίνεται και μη- 
χανογραφικώς. 

2. Επιτυχόντες είναι όσοι λάβουν άθροισμα βαθμών ίσο 
τουλάχιστον προς το γινόμενο του αριθμού σαράντα τέσ¬ 
σερα (44) επί τον αριθμό των μαθημάτων. Αν έχουν ορι- 
σθεί συντελεστές, σύμφωνα με την παρ. 6 του άρθρου 12 
της παρούσας, σημειώνεται κάτω από τον τίτλο του μαθή¬ 
ματος ο αντίστοιχος συντελεστής και σε χωριστές στήλες 
ο βαθμός του μαθήματος, το γινόμενο αυτού επί τον συ¬ 
ντελεστή και το άθροισμα των ως άνω γινομένων της βαθ¬ 
μολογίας όλων των μαθημάτων. Επιτυχόντες είναι όσοι λά¬ 
βουν άθροισμα βαθμών ίσο τουλάχιστον προς το γινόμενο 
του αριθμού σαράντα τέσσερα (44) επί το άθροισμα των 
συντελεστών όλων των μαθημάτων. 

3. Αν μεταξύ των επιτυχόντων περιλαμβάνονται υποψή¬ 
φιοι που δικαιούνται προσαύξηση της συνολικής τους βαθ¬ 
μολογίας, σύμφωνα με την παρ. 8 του άρθρου 17 ή την 
παρ. 3, εδάφιο δεύτερο, του άρθρου 21 του ν. 2190/ 
1994, ο τελικός βαθμός τον οποίο έλαβαν στο διαγωνισμό 
προσαυξάνεται, σε χωριστή στήλη της ονομαστικής κατά¬ 
στασης, με το προβλεπόμενο κατά περίπτωση ποσοστό 
και προσαυξημένος κατ’ αυτόν τον τρόπο αναγράφεται 
στη στήλη του τελικού βαθμού. 

Αν ο επιτυχών συγκεντρώνει περισσότερες ιδιότητες 
από τις αναφερόμενες στην παρ. 8 του άρθρου 17 του ν. 
2190/1994, όπως συμπληρώθηκε με το δεύτερο εδάφιο 
της παρ. 3 του άρθρου 1 του ν. 2247/1994, δικαιούται 
μόνο την ευνοϊκότερη γι’ αυτόν προσαύξηση. 

Η προσαύξηση όμως για τον επιτυχόντα που έχει δηλώ¬ 
σει, σύμφωνα με το έκτο εδάφιο της παρ. 8 του άρθρου 17 
του ν. 2190/1994, ότι δέχεται να υπηρετήσει επί πενταε¬ 
τία ή δεκαετία στους νομούς της Θράκης ή σε νησιά των 
αναφερομένων στο αυτά, ως άνω, εδάφιο νομών και η 
κατά την παρ. 3 του άρθρου 21 του ν. 2190/1994 προσαύ¬ 
ξηση, λαμβάνεται υπόψη αθροιστικώς με την τυχόν άλλη 
δικαιούμενη προσαύξηση. 

Σε κάθε περίπτωση, για τη χορήγηση της προσαύξησης, 
η επιτροπή ελέγχει, αν ο υποψήφιος έχει επισυνάψει στην 
αίτησή του τα απαιτούμενα δικαιολογητικά, σύμφωνα με 
τους όρους της σχετικής προκήρυξης. 

4. Αν υποψήφιος δεν προσήλθε στην εξέταση ορισμέ¬ 
νου μαθήματος ή για οποιαδήποτε αιτία αποκλείσθηκε 
από την εξέταση σε συγκεκριμένο μάθημα ή κατά την 


αποχώρησή του από την αίθουσα εξετάσεων δεν παρέ¬ 
δωσε,όπως είχε υποχρέωση, τετράδιο για το εξεταζόμενο 
μάθημα, σε κάθε περίπτωση η ένδειξη ένα (1) επέχει θέση 
βαθμού για το συγκεκριμένο μάθημα. 

5. Αν διεξάγονται ταυτοχράνως δύο ή περισσότεροι δια¬ 
γωνισμοί από την ίδια κεντρική επιτροπή, οι υποψήφιοι 
που μετέχουν σ’ αυτούς και διαγωνίζονται σε κοινά μαθή¬ 
ματα εξετάζονται σ’ αυτά ταυτοχράνως μία μόνο φορά και 
η βαθμολογία των μαθημάτων αυτών λαμβάνεται υπόψη 
για τον καθορισμό της σειράς επιτυχίας σε όλους τους δια¬ 
γωνισμούς αυτούς στους οποίους νομίμως μετέχουν. 

6. Όταν περατωθεί η έκδοση των αποτελεσμάτων, ο 
γραμματέας της οικείας επιτροπής καταρτίζει τον πίνακα 
επιτυχίας με βάση τον τελικό βαθμό του υποψηφίου, όπως 
αυτός προκύπτει κατ’ εφαρμογή των προηγουμένων πα¬ 
ραγράφων. Ο πίνακας επιτυχίας συντάσσεται κατά κατη¬ 
γορίες, κλάδους ή ειδικότητες και περιλαμβάνει όλους 
τους κλάδους ή ειδικότητες, ανεξάρτητα από την ονομα¬ 
σία τους, των οποίων θέσεις προκηρύχθηκαν για τον συ¬ 
γκεκριμένο διαγωνισμό, εφόσον για τις θέσεις αυτές απαι¬ 
τούνται οι αυτοί τίτλοι σπουδών. Εφόσον για θέσεις ορι¬ 
σμένων υπηρεσιών ή νομικών προσώπων απαιτούνται, πέ¬ 
ραν των τίτλων σπουδών και πρόσθετα προσόντα (π.χ. 
γνώση ξένης γλώσσας, εμπειρία κλπ.) ή ορισμένες προϋ¬ 
ποθέσεις, συντάσσεται χωριστός πίνακας επιτυχίας που 
περιλαμβάνει από τους επιτυχόντες μόνον αυτούς που 
έχουν τα πρόσθετα προσόντα ή προϋποθέσεις που απαι¬ 
τούνται, με την προϋπόθεση ότι έχουν περιλόβει στη δή¬ 
λωση προτίμησής τους και τις ανωτέρω θέσεις. Ο πίνακας 
επιτυχίας υπογράφεται από τον πρόεδρο της οικείας επι¬ 
τροπής και τα μέλη αυτής και περιλαμβάνει μόνο τους επι- 
τυχάντες υποψηφίους κατ’ αύξοντα αριθμό και κατά σειρά 
που προκύπτει από την τελική συνολική βαθμολογία. 

7. Η σειρά αναγραφής στον πίνακα επιτυχίας των υπο¬ 
ψηφίων που έχουν λάβει τον ίδιο συνολικά βαθμό προσ¬ 
διορίζεται από το βαθμό τον οποίο έλαβαν στο μάθημα το 
οποίο έχει τον μεγαλύτερο συντελεστή και αν στο συγκε¬ 
κριμένο μάθημα έχουν τον ίδιο βαθμό, από το βαθμό που 
έχουν λάβει στο μάθημα που έχει τον αμέσως επόμενο σε 
μονάδες συντελεστή και ούτω καθεξής. Αν συμπίπτουν 
όλοι οι συντελεστές λαμβάνεται υπόψη ο βαθμός τον 
οποίο έλαβαν στο μάθημα που αναγράφεται πρώτο στην 
προκήρυξη και αν αυτός συμπίπτει, ο βαθμός που έλαβαν 
στο μάθημα που αναγράφεται δεύτερο και ούτω καθεξής. 
Το ίδιο ισχύει και όταν δεν έχουν ορισθεί συντελεστές για 
τα μαθήματα. 

8. Αν δεν καταστεί δυνατός ο καθορισμός της σειράς 
επιτυχίας βάσει της προηγούμενης παραγράφου, αυτή κα¬ 
θορίζεται από την οικεία επιτροπή με κλήρωση. Η κλή¬ 
ρωση γίνεται σε δημόσια συνεδρίαση της επιτροπής, της 
οποίας ο ακριβής τόπος και χρόνος ορίζεται με απόφαοη 
της οικείας επιτροπής, που τοιχοκολλάται στο κατάστημα 
της έδρας της επιτροπής τρεις (3) τουλάχιστον ημέρες 
πριν την ημέρα διενέργειας της κλήρωσης. Για την τοιχο¬ 
κόλληση συντάσσεται πρακτικό που υπογράφεται από τον 
γραμματέα της επιτροπής και από τον πρόεδρο ή ένα μέ¬ 
λος αυτής. 

9. Με απόφαση του Προέδρου του ΑΣΕΠ μπορεί να ορί¬ 
ζεται ότι η εξαγωγή των αποτελεσμάτων και η κατάρτιση 
των πινάκων επιτυχίας γίνεται από την Κεντρική Επιτροπή 
του Διαγωνισμού, στην οποία αποστέλλονται τα τετράδια 
μετά τη βαθμολόγηση και αναβαθμολόγησή τους. 

Άρθρο 21 

Ενστάσεις 

1. Κάθε υποψήφιος που συμμετέχει στο διαγωνισμό δι¬ 
καιούται να υποβάλει ένσταση εντός αποκλειστικής προ¬ 
θεσμίας δέκα ημερών από της τελευταίας ημέρας διεξα¬ 
γωγής του διαγωνισμού, για παράβαση νόμου ή κανονι¬ 
σμού, περιλαμβανομένης και της παρούσας, κατά τη διε¬ 
ξαγωγή του διαγωνισμού. 

2. Η ένσταση υποβάλλεται ή αποστέλλεται με συστη¬ 
μένη επιστολή, μόνο απευθείας στο ΑΣΕΠ. 

3. Το ΑΣΕΠ εξετάζει τους ισχυρισμούς της ένστασης, 
δικαιούμενο να αναθέσει τη διενέργεια έρευνας σε επιθε¬ 
ωρητή του και αποφαίνεται σύμφωνα με την παρ. 10 του 
άρθρου 17 του Ν. 2190/1994. 

Αρθρο 22 

Κύρωση - δημοσίευση πινάκων επιτυχίας 

1. Οι πίνακες επιτυχίας που καταρτίζονται σύμφωνα με 
το άρθρο 20 της παρούσας υποβάλλονται από την Κε¬ 
ντρική Επιτροπή του Διαγωνισμού στο ΑΣΕΠ. Οι πίνακες 
επιτυχίας που καταρτίστηκαν από τοπικές επιτροπές απο- 
στέλλονται από αυτές στην Κεντρική Επιτροπή του Διαγω¬ 
νισμού, η οποία, πριν τους υποβάλει στο ΑΣΕΠ, ελέγχει 
την ορθότητα της καταχωρίσεως των βαθμολογιών. 

2. Το ΑΣΕΠ, αφού ελέγξει τη νομιμότητα των πινάκων 
επιτυχίας κάι ολοκληρώσει την εξέταση των τυχόν ενστά¬ 
σεων που έχουν υποβληθεί, εφόσον δεν προκύπτει θέμα 
άλλης ενέργειάς του επ' αυτών, προβαίνει στην κύρωση 
των πινάκων επιτυχίας και τους αποστέλλει για δημο¬ 
σίευση στην Εφημερίδα της Κυβερνήσεως. 

3. Επανεξέταση ή νέα βαθμολόγηση των γραπτών δεν 
επιτρέπεται. 

4. Κατόπιν αιτήσεως υποψηφίου που έλαβε μέρος στο 
διαγωνισμό, η οποία υποβάλλεται στο ΑΣΕΠ το αργότερο 
μέσα σε ένα μήνα από τη δημοσίευση των οικείων πινά¬ 
κων, επιτρέπεται η επίδειξη σ' αυτόν των τετραδίων. Τα 
τετράδια καταστρέφονται μετά την πάροδο έξι (6) μηνών 
από τη δημοσίευση των πινάκων επιτυχίας, με εξαίρεση τα 
τετράδια υποψηφίων για τα οποία υφίσταται τυχόν εκκρε¬ 
μοδικία. 

Αρθρο 23 

Διαγωνισμός για πλήρωση θέσεων επί θητεία 

Στις περιπτώσεις κατά τις οποίες για το διορισμό υπαλ¬ 
λήλων επί θητεία προβλέπεται, σύμφωνα με τις διατάξεις 
της παρ. 3 του άρθρου 19 του ν. 2190/1994, διαγωνι¬ 
σμός, εφαρμόζονται οι διατάξεις των προηγούμενων άρ¬ 
θρων της παρούσας. 

Άρθρο 24 

Εφαρμογή του συστήματος των γενικών εξετάσεων του 
Υπουργείου Εθνικής Παιδείας και θρησκευμάτων 

1. Το μέρος της διαδικασίας του διαγωνισμού μετά την 
κατάρτιση του μηχανογραφικού αρχείου των υποψηφίων 
έως και την κατάρτιση του μηχανογραφικού αρχείου της 
βαθμολογίας μπορεί να γίνεται με εφαρμογή του συστή¬ 
ματος των γενικών εξετάσεων του Υπουργείου Εθνικής 
Παιδείας και θρησκευμάτων για την εισαγωγή σπουδα¬ 
στών στα ΑΕΙ και ΤΕΙ (Π.Δ. 197/1993, ΦΕΚ 71Α, όπως 
εκάστοτε ισχύει), υπό την ευθύνη και τις οδηγίες του 


ΑΣΕΠ και της Κεντρικής Επιτροπής Διαγωνισμού. 

2. Όπου κατά την εφαρμογή του ανωτέρω συστήματος 
απαιτείται έκδοση απόφασης του Υπουργού Εθνικής Παι¬ 
δείας και θρησκευμάτων αυτή εκδίδεται από τον Πρόε¬ 
δρο του ΑΣΕΠ. 

3. θέση Κεντρικής Επιτροπής Γενικών Εξετάσεων επέ- 
χει η Κεντρική Επιτροπή Διαγωνισμού. 

4. Όπου κατά την εφαρμογή του συστήματος των γενι¬ 
κών εξετάσεων προβλέπεται η συγκρότηση επιτροπών, 
αυτές είναι τριμελείς, με εξαίρεση τις επιτροπές βαθμο¬ 
λογικών κέντρων και τις ομάδες βαθμολογητών και ανα- 
βαθμολογητών. Στον αριθμό των μελών περιλαμβάνεται ο 
γραμματέας και οι βοηθοί γραμματείς. Στην επιτροπή ορ¬ 
γάνωσης εξετάσεων μπορεί να μετέχει επί πλέον και 
υπάλληλος του Υπουργείου Προεδρίας της Κυβέρνησης 
και ένα μέλος του ΑΣΕΠ. Οι επιτροπές συγκέντρωσης και 
ελέγχου δικαιολογητικών και έκδοσης αποτελεσμάτων 
δεν συγκροτούνται, ως μη απαιτούμενες. 

5. Οι πίνακες επιτυχίας καταρτίζονται απάτην Κεντρική 
Επιτροπή Διαγωνισμού. 

6. Δεν εφαρμόζονται οι διατάξεις των άρθρων 1-5, των 
παρ. 1-10 και 12 του άρθρου 6 των παρ. 4 και 5β του άρ¬ 
θρου θ, της παρ. 11 του άρθρου 11, των άρθρων 12-16, 
των παρ. 2, 3, 8, 14-16 του άρθρου 17, των άρθρων 19- 
20, της παρ. 1 του άρθρου 24 και των άρθρων 27-30 του 
π.δ. 197/1993 ή οι εκάστοτε ισχύουσες αντίστοιχες για 
τις γενικές εξετάσεις. 

7. Οι διατάξεις του δευτέρου εδαφίου της παρ. 5 ίου 
άρθρου 4 και του άρθρου 13 της παρούσας απόφασης 
εφαρμόζονται για τις επιτροπές εξεταστικών κέντρων και 
παραρτημάτων. Αν δε μία νομαρχία λειτουργούν περισσό¬ 
τερα εξεταστικά κέντρα και παραρτήματα και δεν είναι δυ¬ 
νατή η κάλυψή τους, κατ’ εφαρμογή του άρθρου 13 της 
παρούσας, με επιτροπή γειτνιάζουσας νομαρχίας, συ¬ 
γκροτείται με απόφαση του Προέδρου του ΑΣΕΠ νέα επι¬ 
τροπή για τα εξεταστικά αυτά κέντρα ή παραρτήματα. 
Όταν διεξάγεται διαγωνισμός για την πλήρωση θέσεων 
πανεπιστημιακής εκπαίδευσης ή τεχνολογικής εκπαίδευ¬ 
σης, για τα βαθμολογικά κέντρα και τους βαθμολογητές - 
αναβαθμολογητές εφαρμόζονται οι διατάξεις των άρθρων 
17 και 18 της παρούσας απόφασης. 

ΚΕΦΑΛΑΙΟ 8 
Σειρά προτεραιότητας 
Άρθρο 25 

Πλήρωση θέσεων βάοει προτεραιότητας 

Οι διαδικασίες πλήρωσης θέσεων τακτικού προσωπικού 
και προσωπικού με σύμβαση εργασίας ιδιωτικού δικαίου 
αορίστου χρόνου βάσει σειράς προτεραιότητας, κατά το 
άρθρο 18 του Ν. 2190/1994, διεξάγονται σύμφωνα με τα 
επόμενα άρθρα. 

Άρθρο 26 

Προκήρυξη πλήρωσης θέσεων 
βάσει προτεραιότητας 

Η προκήρυξη πλήρωσης θέσεων βάσει σειράς προτε¬ 
ραιότητας γίνεται σύμφωνα με τις διατάξεις του άρθρου 2 
της παρούσας και δεν περιλαμβάνει εξεταστέα ύλη, ούτε 
χρόνο και τόπο διενέργειας διαγωνισμού. 

Αρθρο 27 

Αιτήσεις συμμετοχής - Επιτροπές - Ελεγχος αιτήσεων 

1. Οι αιτήσεις συμμετοχής στις διαδικασίες πλήρωσης 
θέσεων βάσει σειράς προτεραιότητας υποβάλλονται σύμ¬ 
φωνα με τις διατάξεις του άρθρου 3 της παρούσας, οι 
οποίες εφαρμόζονται και για τις αιτήσεις του παρόντος 
άρθρου. 

2. Οι διαδικασίες πλήρωσης θέσεων βάσει σειράς προ¬ 
τεραιότητας διεξάγονται από κεντρική ή και τοπικές επι¬ 
τροπές που συγκροτούνται και λειτουργούν κατ’ ανάλογη 
εφαρμογή του άρθρου 4 της παρούσας, παραλειπομένων 
των ενεργειών και διαδικασιών που προϋποθέτουν διαγω¬ 
νισμό. 

Αρθρο 28 

Πίνακες προτεραιότητας 

1. Μετά την ανάρτηση των πινάκων, κατά το άρθρο 5 
της παρούσας, που περιλαμβάνουν τους υποψηφίους, 
που συμμετέχουν στη διαδικασία πλήρωοης θέσεων βάσει 
σειράς προτεραιότητας, η οικεία επιτροπή προβαίνει στην 
κατάταση των υποψηφίων σε πίνακες προτεραιότητας 
βάσει των κριτηρίων α) της παρ. 6 του άρθρου 18 του Ν. 
2190/1994, αν πρόκειται για υποψηφίους προς κατά¬ 
ληψη θέσεων για τις οποίες ως τυπικό προσόν απαιτείται 
τίτλος σπουδών τριτοβάθμιας ή δευτεροβάθμιας εκπαί¬ 
δευσης, σε συνδυασμό με τις διατάεξις των παρ. 7, 9 και 
10 του άρθρου 18 του ιδίου νόμου, β) της παρ. 8 του άρ¬ 
θρου 18 του ίδιου νόμου, αν πρόκειται για υποψηφίους 
προς κατάληψη θέσεων για τις οποίες ως τυπικό προσόν 
απαιτείται απολυτήριος τίιτλος υποχρεωτικής εκπαίδευ¬ 
σης, σε συνδυασμό με τις διατάξεις των παρ, 9 και 10 του 
άρθρου 18 του ίδιου επίσης νόμου. 

2. Ο πίνακας προτεραιότητας συντάσσεται κατά κλά¬ 
δους ή ειδικότητες, ανεξάρτητα από την ονομασία τους, 
των οποίων θέσεις προκηρύχθηκαν, εφόσον για τις θέσεις 
αυτές απαιτούνται οι αυτοί τίτλοι σπουδών. Αν για θέσεις 
ορισμένων υπηρεσιών ή νομικών προσώπων απαιτούνται, 
πέραν των τίτλων σπουδών και πρόσθετα προσόντα ή ορι¬ 
σμένες προϋποθέσεις, συντάσσεται χωριστός πίνακας 
προτεραιότητας που περιλαμβάνει μόνο τους υποψη¬ 
φίους που έχουν τα πρόσθετα προσόντα ή προϋποθέσεις 
που απαιτούνται, με την προϋπόθεση ότι έχουν διαλάβει 
στη δήλωση προτίμησής τους τις ανωτέρω θέσεις. 

3. Οι πίνακας προτεραιότητας υπογράφεται από τον 
πρόεδρο της οικείας επιτροπής και τα μέλη αυτής και πε¬ 
ριλαμβάνει όλους τους υποψηφίους κατ’ αύξοντα αριθμό 
και με τη σειρά προτεραιότητας που προκύπτει από την 
εφαρμογή των διατάξεων της παρ. 1 του παρόντος άρ¬ 
θρου. 

Άρθρο 29 

Κύρωση - δημοσίευση πινάκων προτεραιότητας 

Για την κύρωση και δημοσίευση των πινάκων προτε¬ 
ραιότητας εφαρμόζονται αναλόγως οι διατάξεις των παρ. 


1 -2 και 5 του άρθρου 22 της παρούσας. 

Άρθρο 30 

Πλήρωση θέσεων ειδικού επιστημονικού προσωπικού 

Η πλήρωση θέσεων ειδικού επιστημονικού προσωπικού 
του άρθρου 103 παρ. 3 του Συντάγματος ή αντίστοιχου 
επιστημονικού προσωπικού των νομικών προσώπων ιδιω¬ 
τικού δικαίου του άρθρου 14 παρ. 1 του Ν. 21 90/1Θ94 γί¬ 
νεται σύμφωνα με τα άρθρα 25-29 της παρούσας, με εξαί¬ 
ρεση τα κριτήρια κατάταξης των υποψηφίων στους πίνα¬ 
κες προτεραιότητας, η οποία γίνεται βάοει των κριτηρίων 
της παρ. 2 του άρθρου 19 του Ν. 2190/1994, σε συνδυα¬ 
σμό με τις διατάξεις ίων παρ. 3 και 17 του άρθρου 21 του 
ιδίου νόμου. 

Άρθρο 31 

Πλήρωση θέσεων επί θητεία 

Στις περιπτώσεις κατά τις οποίες για διορισμό υπαλλή¬ 
λων επί θητεία προβλέπεται, σύμφωνα με τις διατάξεις 
της παρ. 3 του άρθρου 19 του Ν. 2190/1994, σειρά προ¬ 
τεραιότητας, εφαρμόζονται οι διατάξεις των άρθρων 
25-30 της παρούσας. 


ΚΕΦΑΛΑΙΟ Γ' 

Τελικές διατάξεις 
Άρθρο 32 

1. Οι οικείοι υπουργοί, γενικοί γραμματείς, νομάρχες, 
πρόεδροι, διοικητές και λοιπά όργανα διοίκησης νομικών 
προσώπων και προϊστάμενοι γενικώς υπηρεσιών του δη¬ 
μοσίου και νομικών προσώπων του άρθρου 14 παρ. 1 Ν. 
2190/1994 πρέπει να επιτρέπουν την απουσία από την 
υπηρεσία τους, άταν απαιτείται, σε όλους τους λειτουρ¬ 
γούν ή υπαλλήλους που ορίζονται για την άσκηση καθηκό¬ 
ντων σύμφωνα με την παρούσα απόφαση, να εγκρίνουν 
και διευκολύνουν τις απαιτούμενες μετακινήσεις του 
εντός ή εκτός έδρας, καθώς και των αναγκαίων μεταφορι¬ 
κών μέσων και να παρέχουν κάθε αναγκαία συνδρομή για 
την ασφαλή και απρόσκοπτη διεξαγωγή των διαγωνισμών 
και διαδικασιών πλήρωσης θέσεων. 


2. Από την έναρξη λειτουργίας των νομαρχιακών αυτο¬ 
διοικήσεων, ως νομαρχία, για την εφαρμογή της παρού¬ 
σας, νοείται κάθε νομαρχιακή αυτοδιοίκηση με την αντί¬ 


στοιχη εδαφική περιφέρεια. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

Μ. ΠΑΠΑΔΑΚΙΣ ΑΝΤ. ΝΤΑΡΑ 

2. Η απόφασή μας αριθμ. Δ1ΠΠ/Φ. ΑΣΕΠ/1/24061 οικ. 
29.8.1994 (ΦΕΚ 657/Β/31.8.1994) αντικαθίσταται με 


τη\/ ππηΛί'ίΠΠ 


3. Η απόφαση αυτή να δημοσιευθεί στην Εφημερίδα της 
Κυβερνήοεως. 


Ο ΥΠΟΥΡΓΟΙ 

ΙΩΑΝΝΗΣ ΠΟΤΤΑΚΗΣ 



88 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙ ΚΟ ΤΥ ΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 



Διεύθυνση : Καποδιστρίου 34 

Ταχ. Κώδικας : 104 32 

ΤΕίΕΧ : 22.3211 ΥΡΕΤΘΒ 

ΕΑΧ 5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοπ ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ. 52.48.188 

* Για φωτοαντίγραφα παλαιών τευχών οτην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25.713 - 52.49.547 


* Οδηγίες για δημοοιεϋματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ : 52.25.761 


* Αποστολή ΦΕΚ οτην επαρχία με καταβολή τπς αξίας του δια μέσου Δημοσίου Ταμείου Για πληροφορίες: τπλ.: 52.48.320 



Τιμές κατά τεύχος της ΕΦΗ ΜΕΡΙΔΑΣ ΤΗΣ ΚΥΒΕΡ ΝΗΣΕΩΣ: 

Κάθετεύχοςμέχρι 8 σελίδες δρχ. 100. Από 9σελίδες μέχρι 16 δρχ. 150, από 17έως 24δρχ. 200 
Από 25 σελίδες και πάνω η τιμή πώλησης κάθε φύλλου (δαέλιδου ή μέρους αυτού)αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


I_Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το 

Τεύχος Α' Δρχ. 

15.000 

Δρχ. 

750 

Ρ) 

» 

» 

)> 

Β' 

» 

30.000 

» 

1.500 

γ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

ατ) 

» 

» 

» 

Ν.Π.Δ.Δ. 


10.000 

» 

500 

ζ) 

» 

» 

)> 

ΠΑΡΑΡΤΗΜΑ 


5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 


10 000 

» 

500 

θ) 

» 

» 

» 

Αν. Ειδικού Δικαστηρίου 

)) 

3.000 

» 

150 

I) 

» 

» 

» 

Α Ε. & Ε.Π.Ε. 

» 

200 000 

» 

10.000 

ια) 

Για 

όλα τα Τεύχη εκτός ΤΑΕ-ΕΠΕ 


100 000 

» 

5.000 


Πληροφορίες: τηλ. 52.4 8.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





